*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Μαΐου 198

για τροποποίηση των ορίων των μειονεκτικών περιοχών στη Γαλλία, κατά την έννοια της οδηγίας του Συμβουλίου 75/268/ΕΟΚ

(Το κείμενο στη γαλλική γλώσσα είναι το μόνο αυθεντικό)

(84/266/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία του Συμβουλίου 75/268/ΕΟΚ της 28ης Απριλίου 1975 περί ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία με την οδηγία 82/786/ΕΟΚ (2), και ιδίως το άρθρο 2 παράγραφος 3,

Εκτιμώντας:

ότι η οδηγία του Συμβουλίου 75/271/ΕΟΚ της 28ης Απριλίου 1975 σχετικά με τον κατάλογο των μειονεκτικών περιοχών κατά την έννοια της οδηγίας 75/268/ΕΟΚ (Γαλλία) (3), όπως τροποποιήθηκε τελευταία με την απόφαση της 12ης Ιουλίου 1983 (4), περιγράφει τις περιοχές της Γαλλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·

ότι η γαλλική κυβέρνηση υπέβαλε αίτηση, σύμφωνα με το άρθρο 2 παράγραφος 1 της οδηγίας 75/268/ΕΟΚ, για τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 75/271/ΕΟΚ·

ότι η μεταφορά ορισμένων περιοχών, που περιλαμβάνονται ήδη στον κατάλογο των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής, γίνεται σύμφωνα με τους δείκτες και τις αξίες καθώς και τα κριτήρια εξαιρέσεως, που αναφέρονται στην οδηγία 75/271/ΕΟΚ για την οριοθέτηση των ορεινών περιοχών·

ότι οι μειονεκτικές ζώνες που προκύπτουν από τις τροποποιήσεις τηρούν τους δείκτες και τις αξίες που αναφέρονται στην οδηγία 77/118/ΕΟΚ του Συμβουλίου της 14ης Φεβρουαρίου 1977 περί τροποποιήσεως της οδηγίας 75/271/ΕΟΚ που αφορά τον κοινοτικό κατάλογο των μεονεκτικών γεωργικών περιοχών κατά την έννοια της οδηγίας 75/268/ΕΟΚ (Γαλλία) (5) για καθορισμό των ορίων των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ·

ότι το σύνολο των τροποποιήσεων που ζητά η γαλλική κυβέρνηση, στο πλαίσιο του άρθρου 2 παράγραφος 3 της οδηγίας 75/268/ΕΟΚ, συνεπάγεται αύξηση της υπό εκμετάλλευση γεωργικής εκτάσεως του συνόλου των μειονεκτικών περιοχών, περισσότερο από 1,5 % της υπό εκμετάλλευση εκτάσεως·

ότι η συνολική έκταση που καθορίζεται σύμφωνα με το άρθρο 3 παράγραφος 5 της οδηγίας 75/268/ΕΟΚ δεν υπερβαίνει το 2,5 % της συνολικής εκτάσεως της Γαλλίας·

ότι έχει ζητηθεί η γνώμη της επιτροπής του FEOGA, για τις χρηματοδοτικές πλευρές της υπόθεσης·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με ισχύ από 1 Δεκεμβρίου 1983, ο κατάλογος των μειονεκτικών περιοχών στη Γαλλία, ο οποίος εμφαίνεται στο παράρτημα της οδηγίας 75/271/ΕΟΚ, τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 8 Μαΐου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 327 της 24. 11. 1982, σ. 19.

(3) ΕΕ αριθ. L 128 της 19. 5. 1975, σ. 33.

(4) ΕΕ αριθ. C 195 της 22. 7. 1983, σ. 2.

(5) ΕΕ αριθ. L 58 της 3. 3. 1977, σ. 22.